బి. ఆర్. చలపతిరావు

బి. ఆర్. చలపతిరావు రచయిత, వక్త.  ఆకాశవాణి డైరక్టరేట్ లో సలహాదారునిగా గుర్తింపు పొందిన వ్యక్తి.

జీవిత విశేషాలు 
అతను విశాఖపట్టణం లో 1936 డిసెంబరు 12న జన్మించాడు. ఢిల్లీ లో స్థిరపడ్డాడు. 1994 నుండి 96 వరకు ఆకాశవాణి సలహాదారుగా వ్యవహరించాడు. అతను  ఆకాశవాణిలో చేరడానికి ముందు కేంద్ర ప్రభుత్వంలో  ఆడియన్స్ రెసెర్చి అధికారిగా 1969 ఏప్రిల్ 1న చేరాడు.  1985 డిసెంబరులో యు.పి.యస్.సి. ద్వారా స్టేషను డైరక్టర్ గా ఎంపిక అయి మంగుళూరు కేంద్ర డైరక్టరుగా చేరాడు. 1987 ఏప్రిల్ లో డైరక్టరేట్ లో వాణిజ్య విభాగం డైరక్టర్ గా పదవీ బాధ్యతలు చేపట్టాడు. ఆ పదవిలో దాదాపు 8 సంవత్సరములు జయప్రదంగా పనిచేసి 1994 జనవరిలో పదవీ విరమణ చేశాడు. రచయితగా, వక్తగా, అధికారిగా చలపతిరావు సమర్ధుడు.

మూలాలు 

1936 జననాలు
రేడియో ప్రముఖులు
విశాఖపట్నం జిల్లా ఆకాశవాణి ఉద్యోగులు
విశాఖపట్నం జిల్లా రచయితలు